Παρόλο που ο έλεγχος check-in κατά την επιβίβαση δεν είναι πολύ αυστηρός, είναι σημαντικό να ελέγξετε ότι τα στοιχεία που έχετε εισάγει είναι σωστά ώστε να αποφύγετε ενδεχόμενο πρόβλημα. Ειδικότερα για διεθνή ταξίδια, εισιτήρια οχημάτων και εκπτωτικά εισιτήρια είναι απαραίτητο τα στοιχεία να είναι σωστά ώστε να μην χάσετε το πλοίο σας ή να αναγκαστείτε να πληρώσετε τη διαφορά σε σχέση με το κανονικό εισιτήριο αντίστοιχα.
Η τυπική διαδικασία για την αλλαγή στοιχείων ενός εισιτηρίου περιλαμβάνει την ακύρωση του παλιού και επανέκδοση νέου εισιτηρίου με τα σωστά στοιχεία. Εάν το όνομα είναι εντελώς διαφορετικό, επικοινωνήστε μαζί μας ώστε να διερευνήσουμε, σε συνεργασία με την εταιρεία, τι εναλλακτικές υπάρχουν και ποια είναι η καλύτερη λύση για εσάς.
Φροντίστε επίσης τα στοιχεία επικοινωνίας που εισάγετε να είναι σωστά (email, τηλέφωνο) ώστε να λάβετε το email επιβεβαίωσης αλλά και για να είναι δυνατή η επικοινωνία μαζί σας σε περίπτωση ανάγκης, τροποποίησης του δρομολογίου, κ.λπ.